CELEX: 32010R0371
Language: lv
Date: 2010-04-16 00:00:00
Title: Komisijas Regula (ES) Nr. 371/2010 ( 2010. gada 16. aprīlis), ar kuru aizstāj V, X, XV un XVI pielikumu Eiropas Parlamenta un Padomes Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (Dokuments attiecas uz EEZ)

1.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 110/1
            
         KOMISIJAS REGULA (ES) Nr. 371/2010
   (2010. gada 16. aprīlis),
   ar kuru aizstāj V, X, XV un XVI pielikumu Eiropas Parlamenta un Padomes Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 5. septembra Direktīvu 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (1) un jo īpaši tās 41. panta 6. punktu, 11. panta 5. punktu un 39. panta 2. punktu,
   tā kā:
   
               (1)
            
            
               Ar Direktīvu 2007/46/EK ir izveidota saskaņota administratīvu noteikumu un vispārēju tehnisku prasību sistēma attiecībā uz visiem jauniem transportlīdzekļiem, sistēmām, sastāvdaļām un atsevišķām tehniskām vienībām. Konkrēti tajā ir iekļauts to procedūru apraksts, kuras jāievēro attiecībā uz tipa apstiprinājumu, ieskaitot praktiskos pasākumus, kas jāveic, lai nodrošinātu, ka transportlīdzekļi tiek ražoti atbilstoši to tipa apstiprinājuma dokumentācijai, kā arī iekļauti noteikumi par to, kā jāveic testi, lai piešķirtu tipa apstiprinājumu.
            
         
               (2)
            
            
               Pārbaudot nozīmīgākās politikas jomas, kuras ietekmē Eiropas autorūpniecības konkurētspēju, augsta līmeņa grupa CARS 2, ko Komisija izveidoja 2005. gadā, lai nolīdzinātu konkurētspējīgas Eiropas autorūpniecības virzību uz ilgtspējīgu attīstību, vienojās par virkni ieteikumu, ar kuriem varētu nostiprināt nozares globālo konkurētspēju un veicināt nodarbinātību, vienlaikus saglabājot progresu drošības jomā un ekoloģisko efektivitāti. Attiecībā uz vienkāršošanu grupa ieteica paredzēt iespēju, ka izgatavotājs pats veic apstiprināšanai vajadzīgos testus; tas nozīmē, ka izgatavotājs tiek pilnvarots kā tehnisks dienests (turpmāk “paštestēšana”). Grupa ieteica arī paredzēt iespēju izmantot datorsimulācijas, nevis fizisku testu veikšanu (turpmāk “virtuālā testēšana”).
            
         
               (3)
            
            
               Viens no galvenajiem tipa apstiprinājuma sistēmas aspektiem ir lielā uzticēšanās, kādai jābūt starp apstiprinājuma iestādi un tās ieceltajiem tehniskajiem dienestiem. Tāpēc ir svarīgi, lai dokumenti, ar kuriem apmainās tehniskie dienesti un apstiprinājuma iestāde, nodrošinātu pārredzamību un skaidrību. Šim nolūkam testa ziņojumi, kā arī informācija, kas tajos jāiekļauj, skaidri jānorāda Direktīvas 2007/46/EK V pielikumā saistībā ar procedūrām, kuras jāievēro tipa apstiprināšanā.
            
         
               (4)
            
            
               Transportlīdzekļu, sastāvdaļu vai atsevišķu tehnisku vienību atbilstības pārbaude visā ražošanas procesā ir būtisks tipa apstiprināšanas sistēmas mehānisms. Viens no veidiem, kā tiek pārbaudīta produkcijas atbilstība, ir fizisku testu veikšana no produkcijas ņemtiem transportlīdzekļiem, sastāvdaļām vai atsevišķām tehniskām vienībām, lai nodrošinātu, ka tās joprojām atbilst tehniskajām prasībām. Pat ja tipa apstiprināšanas vajadzībām izmantotas virtuālas testa metodes, jāpaskaidro, ka var veikt tikai fiziskus testus, ja iestāde atlasa paraugus izlases kārtā.
            
         
               (5)
            
            
               Vajadzīgos testus, lai piešķirtu tipa apstiprinājumu, veic tehniskie dienesti, ko dalībvalstu apstiprinātājas iestādes ir pienācīgi pilnvarojušas pēc tam, kad to kvalifikācija un kompetence novērtēta saskaņā ar attiecīgajiem starptautiskajiem standartiem. Minētajos standartos ir iekļautas vajadzīgās prasības, kas apstiprinātājai iestādei ļauj pilnvarot izgatavotāju vai apakšuzņēmēju, kas darbojas tā vārdā, kā tehnisku dienestu Direktīvas 2007/46/EK nozīmē. Tomēr ir svarīgi norādīt, kādi ir izgatavotāja pienākumi, lai novērstu potenciālo interešu konfliktu, jo īpaši ja testu veikšanu uztic apakšuzņēmējam.
            
         
               (6)
            
            
               To normatīvo aktu saraksts, kuriem izgatavotāju var pilnvarot kā tehnisku dienestu, ir iekļauts Direktīvas 2007/46/EK XV pielikumā. Lai izpildītu augsta līmeņa grupas CARS 21 ieteikumus, minētais saraksts jāgroza.
            
         
               (7)
            
            
               Datorizētas tehnikas, īpaši datorprojektēšana, plaši tiek izmantota visā inženiertehniskajā procesā, sākot no sastāvdaļu un aprīkojuma projekta skices un shēmas līdz savienojumu izturībai un dinamiskajai analīzei un izgatavošanas metožu definēšanai. Pieejamā programmatūra ļauj izmantot virtuālās testēšanas metodes, pamatojoties uz minētajām tehnikām, kuru ieviešanu augsta līmeņa grupa CARS 21 uzskatīja par izgatavotāju izmaksu samazināšanas līdzekli, atceļot pienākumu izgatavot prototipus tipa apstiprinājuma vajadzībām. Lai izpildītu grupas ieteikumus, jāizveido to normatīvo aktu saraksts, kuriem ir atļauta virtuālā testēšana.
            
         
               (8)
            
            
               Jāparedz, ka virtuālā testēšanas metode nodrošina to pašu uzticēšanās pakāpi rezultātiem kā fizisks tests. Tāpēc ir lietderīgi paredzēt attiecīgos nosacījumus, lai nodrošinātu, ka tiek veikta matemātisko modeļu pienācīga validēšana.
            
         
               (9)
            
            
               Lai nodrošinātu pienācīgu tipa apstiprināšanas sistēmas darbību, ir lietderīgi atjaunināt Direktīvas 2007/46/EK pielikumus, lai tos pielāgotu zinātnisko un tehnisko zināšanu attīstībai. Minēto pielikumu noteikumi ir pietiekami detalizēti, un tiem nav vajadzīgi turpmāki dalībvalstu transponēšanas pasākumi, tāpēc saskaņā ar Direktīvas 2007/46/EK 39. panta 8. punktu ir lietderīgi tos aizstāt, izmantojot regulu.
            
         
               (10)
            
            
               Tāpēc attiecīgi jāgroza Direktīvas 2007/46/EK V, X, XV un XVI pielikums.
            
         
               (11)
            
            
               Šajā regulā paredzētie pasākumi ir saskaņā ar Tehniskās komitejas mehānisko transportlīdzekļu jautājumos atzinumu,
            
         IR PIEŅĒMUSI ŠO REGULU.
   1. pants
   Direktīvu 2007/46/EK groza šādi.
   
               1.
            
            
               Direktīvas V pielikumu aizstāj ar šīs regulas I pielikuma tekstu.
            
         
               2.
            
            
               Direktīvas X pielikumu aizstāj ar šīs regulas II pielikuma tekstu.
            
         
               3.
            
            
               Direktīvas XV pielikumu aizstāj ar šīs regulas III pielikuma tekstu.
            
         
               4.
            
            
               Direktīvas XVI pielikumu aizstāj ar šīs regulas IV pielikuma tekstu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 29. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 16. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 263, 9.10.2007., 1. lpp.
   
      I PIELIKUMS
      “
            V PIELIKUMS
            
               PROCEDŪRAS, KAS JĀIEVĒRO EK TIPA APSTIPRINĀŠANĀ
            
            0.   Mērķi un joma
            
            
                        0.1.
                     
                     
                        Šajā pielikumā noteiktas procedūras, lai varētu veikt pienācīgu transportlīdzekļa tipa apstiprināšanu saskaņā ar 9. pantu.
                     
                  
                        0.2.
                     
                     
                        Tajā iekļauts arī:
                        
                                    a)
                                 
                                 
                                    tādu starptautisku standartu saraksts, kuri attiecas uz tehnisko dienestu pilnvarošanu saskaņā ar 41. pantu;
                                 
                              
                                    b)
                                 
                                 
                                    tās procedūras apraksts, kura jāievēro, lai novērtētu tehnisko dienestu iemaņām saskaņā ar 42. pantu;
                                 
                              
                                    c)
                                 
                                 
                                    vispārējās to testa ziņojumu izstrādes prasības, ko veic tehniskie dienesti.
                                 
                              
                  1.   Tipa apstiprinājuma process
            
            Saņemot transportlīdzekļa tipa apstiprinājuma pieteikumu, apstiprinātāja iestāde veic šādas darbības:
            
                        a)
                     
                     
                        pārliecinās, vai visi saskaņā ar normatīviem aktiem izsniegtie EK tipa apstiprinājuma sertifikāti, ko piemēro transportlīdzekļa tipa apstiprināšanā, attiecas uz konkrētā tipa transportlīdzekli un atbilst paredzētajām prasībām;
                     
                  
                        b)
                     
                     
                        salīdzinot dokumentāciju, pārliecinās, vai visas transportlīdzekļa specifikācijas un transportlīdzekļa informācijas dokumenta I daļā iekļautie dati ir iestrādāti informācijas paketes datos un EK tipa apstiprinājumu sertifikātos saskaņā ar attiecīgiem normatīviem aktiem;
                     
                  
                        c)
                     
                     
                        ja kāds informācijas dokumenta I daļas punkta numurs nav iekļauts kāda normatīva akta informācijas paketē, pārliecinās, ka attiecīgā daļa vai parametrs atbilst datiem informācijas mapē;
                     
                  
                        d)
                     
                     
                        izmantojot apstiprināmā tipa transportlīdzekļu paraugu, veic vai organizē sastāvdaļu un sistēmu pārbaudes, lai pārliecinātos, vai no attiecīgo EK tipa apstiprinājumu sertifikātu viedokļa transportlīdzeklis(-ļi) ir izgatavots(-i) saskaņā ar attiecīgajiem autentificētās informācijas paketes datiem;
                     
                  
                        e)
                     
                     
                        vajadzības gadījumā atsevišķām tehniskām vienībām veic vai nodrošina attiecīgu iekārtu pārbaudi;
                     
                  
                        f)
                     
                     
                        vajadzības gadījumā veic vai nodrošina vajadzīgās pārbaudes par to, vai ir uzstādītas IV pielikuma I daļas 1. un 2. zemsvītras piezīmē paredzētās iekārtas;
                     
                  
                        g)
                     
                     
                        veic vai nodrošina vajadzīgās pārbaudes, lai garantētu, ka tiek izpildītas IV pielikuma I daļas 5. zemsvītras piezīmē paredzētās prasības.
                     
                  2.   Tehnisko specifikāciju kombinēšana
            
            Iesniedzamo transportlīdzekļu skaits ir pietiekams, lai varētu pienācīgi pārbaudīt dažādās kombinācijas, kam ir vajadzīgs tipa apstiprinājums, ievērojot šādus kritērijus.
            
                        Tehniskās specifikācijas
                     
                     
                        Transportlīdzekļa kategorija
                     
                  
                        M1
                        
                     
                     
                        M2
                        
                     
                     
                        M3
                        
                     
                     
                        N1
                        
                     
                     
                        N2
                        
                     
                     
                        N3
                        
                     
                     
                        O1
                        
                     
                     
                        O2
                        
                     
                     
                        O3
                        
                     
                     
                        O4
                        
                     
                  
                        Motors
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        —
                     
                     
                        —
                     
                     
                        —
                     
                     
                        —
                     
                  
                        Ātrumkārba
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        —
                     
                     
                        —
                     
                     
                        —
                     
                     
                        —
                     
                  
                        Asu skaits
                     
                     
                        —
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        Dzenošās asis (skaits, izvietojums, savstarpējais savienojums)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        —
                     
                     
                        —
                     
                     
                        —
                     
                     
                        —
                     
                  
                        Vadāmās asis (skaits un vieta)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        Virsbūvju tipi
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        Durvju skaits
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        Stūre labā vai kreisā pusē
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        —
                     
                     
                        —
                     
                     
                        —
                     
                     
                        —
                     
                  
                        Sēdvietu skaits
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        —
                     
                     
                        —
                     
                     
                        —
                     
                     
                        —
                     
                  
                        Uzstādītais aprīkojums
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        —
                     
                     
                        —
                     
                     
                        —
                     
                     
                        —
                     
                  3.   Īpaši noteikumi
            
            Ja nav apstiprinājuma sertifikātu, kas attiecas uz kādu no attiecīgajiem normatīvajiem aktiem, apstiprinātāja iestāde veic šādas darbības:
            
                        a)
                     
                     
                        nodrošina vajadzīgos testus un pārbaudes, kas vajadzīgas saskaņā ar katru attiecīgu normatīvu aktu;
                     
                  
                        b)
                     
                     
                        pārliecinās, vai konkrētais transportlīdzeklis atbilst parametriem transportlīdzekļa informācijas mapē, kā arī katra attiecīgā normatīvā akta prasībām;
                     
                  
                        c)
                     
                     
                        vajadzības gadījumā atsevišķām tehniskām vienībām veic vai nodrošina attiecīgas uzstādīšanas pārbaudes;
                     
                  
                        d)
                     
                     
                        vajadzības gadījumā veic vai nodrošina vajadzīgās pārbaudes par to, vai ir uzstādītas IV pielikuma I daļas 1. un 2. zemsvītras piezīmē paredzētās iekārtas;
                     
                  
                        e)
                     
                     
                        veic vai nodrošina vajadzīgās pārbaudes, lai garantētu, ka tiek izpildītas IV pielikuma I daļas 5. zemsvītras piezīmē paredzētās prasības.
                     
                  
         
            1. papildinājums
            
               Standarti, kas jāievēro 41. pantā minētajām struktūrām
            
            1.   Darbības, kas saistītas ar tipa apstiprināšanas testiem, kuri jāveic saskaņā ar IV pielikumā norādītajiem normatīvajiem aktiem
            
                        1.1.
                     
                     
                        A kategorija (testus veic ar savām iekārtām)
                        
                                     
                                 
                                 
                                    EN ISO/IEC 17025:2005 par vispārējām testēšanas un kalibrēšanas laboratoriju kompetences prasībām
                                 
                              
                                     
                                 
                                 
                                    Tehnisks dienests, kas pilnvarots A kategorijas darbībām, normatīvos aktos paredzētus testus, kam tas ir izvēlēts, var veikt vai pārraudzīt, izmantojot izgatavotāja vai trešās personas iekārtas.
                                 
                              
                  
                        1.2.
                     
                     
                        B kategorija (testu pārraudzīšana, izmantojot izgatavotāja vai trešās personas iekārtas)
                        
                                     
                                 
                                 
                                    EN ISO/IEC 17020:2004 par vispārējiem dažādu tipu pārbaudes struktūru darbības kritērijiem
                                 
                              
                                     
                                 
                                 
                                    Pirms testiem vai to pārraudzības tehniskais dienests, izmantojot izgatavotāja vai trešās personas iekārtas, pārbauda, vai testā izmantojamās iekārtas un mērinstrumenti atbilst attiecīgajām 1.1. punktā minētā standarta prasībām.
                                 
                              
                  2.   Darbības saistībā ar ražojumu atbilstību
            
                        2.1.
                     
                     
                        C kategorija (izgatavotāja kvalitātes nodrošinājuma sistēmas provizoriska izvērtējuma un pārraudzības audita procedūra)
                        EN ISO/IEC 17021:2006 par prasībām institūcijām, kas nodrošina pārvaldības sistēmu auditu un sertifikāciju
                     
                  
                        2.2.
                     
                     
                        D kategorija (ražojumu paraugu pārbaude un testēšana vai pārbaudes un testēšanas pārraudzība)
                        EN ISO/IEC 17020:2004 par vispārējiem dažādu tipu pārbaudes struktūru darbības kritērijiem
                     
                  
         
            2. papildinājums
            
               Tehnisko dienestu izvērtējuma procedūra
            
            1.   Šā papildinājuma mērķis
            
            
                        1.1.
                     
                     
                        Šajā papildinājumā ir paredzēti nosacījumi, saskaņā ar kuriem 42. pantā minētā kompetentā iestāde veic tehnisko dienestu izvērtēšanas procedūru.
                     
                  
                        1.2.
                     
                     
                        Šīs prasības mutatis mutandis piemēro visiem tehniskiem dienestiem neatkarīgi no to juridiskā statusa (neatkarīga organizācija, izgatavotājs vai apstiprinātāja iestāde, kas darbojas kā tehnisks dienests).
                     
                  2.   Izvērtēšanas principi
            
            Veicot izvērtējumu, ievēro vairākus šādus principus:
            
                        —
                     
                     
                        neatkarība, kas ir secinājumu taisnīguma un objektivitātes pamatā,
                     
                  
                        —
                     
                     
                        ar pierādījumiem pamatota pieeja, kas nodrošina uzticamus un atkārtojamus secinājumus.
                     
                  Pārbaudītāji ir uzticami un godprātīgi. Tie ievēro konfidencialitāti un slepenību.
            Tie patiesi un precīzi informē par konstatējumiem un secinājumiem.
            3.   Pārbaudītājiem vajadzīgās iemaņas
            
            
                        3.1.
                     
                     
                        Izvērtējumu var veikt vienīgi tādi pārbaudītāji, kam ir vajadzīgās tehniskās un administratīvās zināšanas.
                     
                  
                        3.2.
                     
                     
                        Pārbaudītāji ir īpaši apmācīti veikt izvērtējumus. Turklāt viņiem ir konkrētās zināšanas tajā tehniskajā jomā, kādā darbosies tehniskais dienests.
                     
                  
                        3.3.
                     
                     
                        Neskarot šā papildinājuma 3.1. un 3.2. punktu, 42. pantā minēto izvērtējumu veic pārbaudītāji, kas nav saistīti ar darbībām, kuras izvērtē.
                     
                  4.   Pilnvarojuma pieteikums
            
            
                        4.1.
                     
                     
                        Attiecīgi pilnvarots pieteikuma iesniedzēja tehniskā dienesta pārstāvis iesniedz kompetentajai iestādei oficiālu pieteikumu ar šādu informāciju:
                        
                                    a)
                                 
                                 
                                    tehniskā dienesta vispārējs apraksts, tostarp korporatīvā struktūra, nosaukums, adreses, juridiskais statuss un tehniskie resursi;
                                 
                              
                                    b)
                                 
                                 
                                    par testēšanu atbildīgā personāla un vadības sīks apraksts, tostarp curriculum vitae, kā arī izglītības un profesionālo iemaņu apliecinājumi;
                                 
                              
                                    c)
                                 
                                 
                                    papildus iepriekš minētajam tehniskie dienesti, kuri izmanto virtuālās testēšanas metodes, sniedz pierādījumus, ka tie spēj strādāt attiecīgā datorizētā vidē;
                                 
                              
                                    d)
                                 
                                 
                                    vispārēja informācija par tehnisko dienestu, piemēram, informācija par tā darbību, stāvokli lielākā korporatīvā struktūrā, ja tāda ir, kā arī adreses visiem fiziskiem objektiem, uz ko attiecas pilnvarojums;
                                 
                              
                                    e)
                                 
                                 
                                    piekrišana ievērot ar pilnvarojumu saistītās prasības un citus tehniskā dienesta pienākumus, ko piemēro saskaņā ar attiecīgām direktīvām;
                                 
                              
                                    f)
                                 
                                 
                                    tie atbilstības novērtēšanas pakalpojumi, ko tehniskais dienests veic saskaņā ar piemērojamajiem normatīvajiem aktiem, kā arī normatīvo aktu saraksts, saskaņā ar kuriem tehniskais dienests ir iesniedzis pilnvarojuma pieteikumu, vajadzības gadījumā norādot jaudas robežas;
                                 
                              
                                    g)
                                 
                                 
                                    tehniskā dienesta kvalitātes rokasgrāmatas eksemplārs.
                                 
                              
                  
                        4.2.
                     
                     
                        Kompetentā iestāde pārbauda tehniskā dienesta iesniegtās informācijas pareizību.
                     
                  5.   Resursu pārbaude
            
            Kompetentā iestāde pārbauda savas spējas izvērtēt tehnisko dienestu no politikas, kompetences un piemērotu pārbaudītāju un ekspertu pieejamības viedokļa.
            6.   Izvērtējumu uzticēšana apakšuzņēmējiem
            
            
                        6.1.
                     
                     
                        Kompetentā iestāde daļēji var uzticēt izvērtējumu veikt citām pilnvarotājām iestādēm (apakšuzņēmējiem) vai arī lūgt atbalstu citu kompetentu iestāžu tehniskiem ekspertiem. Tehniskajam dienestam, kas iesniedzis pieteikumu, ir jāakceptē apakšuzņēmēji un eksperti.
                     
                  
                        6.2.
                     
                     
                        Kompetentā iestāde, veicot vispārēju tehniskā dienesta izvērtējumu, ņem vērā attiecīgā jomā izsniegtos akreditācijas sertifikātus.
                     
                  7.   Gatavojoties izvērtējumam
            
            
                        7.1.
                     
                     
                        Kompetentā iestāde oficiāli ieceļ izvērtētāju grupu. Kompetentā iestāde nodrošina, lai tai būtu katram uzdevumam atbilstīgas zināšanas. Konkrēti grupai kopumā:
                        
                                    a)
                                 
                                 
                                    ir attiecīgās zināšanas konkrētajā jomā, kurai vēlas saņemt pilnvarojumu; un
                                 
                              
                                    b)
                                 
                                 
                                    ir pietiekama izpratne, lai ticami izvērtētu tehniskā dienesta kompetenci darboties pilnvarojuma jomā.
                                 
                              
                  
                        7.2.
                     
                     
                        Kompetentā iestāde skaidri definē izvērtētāju grupas uzdevumu. Izvērtētāju grupas uzdevums ir pārbaudīt dokumentus, kas saņemti no pieteikumu iesniegušā tehniskā dienesta, un veikt izvērtējumu uz vietas.
                     
                  
                        7.3.
                     
                     
                        Kompetentā iestāde vienojas ar tehnisko dienestu un iecelto izvērtētāju grupu par izvērtējuma dienu un grafiku. Tomēr kompetentās iestādes pienākums ir izvēlēties tādu dienu, kas saskan ar pārraudzības un atkārtotas izvērtēšanas plānu.
                     
                  
                        7.4.
                     
                     
                        Kompetentā iestāde nodrošina, lai izvērtētāju grupai būtu pieejami visi attiecīgie dokumenti par kritērijiem, ziņojumi par iepriekš veiktiem izvērtējumiem un attiecīgi tehniskā dienesta dokumenti un dati.
                     
                  8.   Izvērtējums uz vietas
            
            Izvērtētāju grupa izvērtē tehnisko dienestu tehniskā dienesta telpās, kur veic vienu vai vairākas galvenās darbības, un, attiecīgā gadījumā, izlases kārtā novēro darbības citās izraudzītās telpās, kur darbojas tehniskais dienests.
            9.   Konstatējumu analīze un izvērtējuma ziņojums
            
            
                        9.1.
                     
                     
                        Izvērtētāju grupa analizē visu attiecīgo informāciju un datus, kas iegūti, pārbaudot dokumentus un veicot izvērtējumu uz vietas. Analīze ir pietiekama, lai grupa varētu noteikt tehniskā dienesta kompetenci un atbilstību, to samērojot ar prasībām, ko uzliek pilnvarojums.
                     
                  
                        9.2.
                     
                     
                        Ar kompetentās iestādes ziņošanas procedūrām nodrošina šādu prasību izpildi.
                        
                                    9.2.1.
                                 
                                 
                                    Pirms aiziešanas no objekta sasauc izvērtētāju grupas un tehniskā dienesta pārstāvju sanāksmi. Sanāksmē izvērtētāju grupa sniedz rakstisku un/vai mutisku ziņojumu par analīzē gūtajiem konstatējumiem. Dod iespēju tehniskajam dienestam uzdot jautājumus par konstatējumiem, attiecīgos gadījumos arī par atklātām neatbilstībām un to iemesliem.
                                 
                              
                                    9.2.2.
                                 
                                 
                                    Rakstisku ziņojumu par izvērtējuma rezultātu tūlīt dara zināmu tehniskajam dienestam. Izvērtējuma ziņojumā ir komentāri par dienesta kompetenci un atbilstību, attiecīgos gadījumos arī par neatbilstībām, kas jānovērš, lai nodrošinātu atbilstību visām prasībām.
                                 
                              
                                    9.2.3.
                                 
                                 
                                    Tehnisko dienestu aicina atbildēt uz izvērtējuma ziņojumu un aprakstīt īpašās darbības, ko veic vai ko ir plānots veikt konkrētā laikā, lai novērstu visas apzinātās neatbilstības.
                                 
                              
                  
                        9.3.
                     
                     
                        Kompetentā iestāde nodrošina tehniskā dienesta atbilžu par neatbilstību novēršanu pārskatīšanu, lai pārliecinātos, vai darbības var uzskatīt par pietiekamām un iedarbīgām. Ja konstatē, ka tehniskā dienesta darbības nav pietiekamas, lūdz papildu informāciju. Turklāt var lūgt pierādījumus tam, ka darbības ir īstenotas, vai veikt papildu izvērtējumu, lai pārliecinātos, ka korekcijas notiek efektīvi.
                     
                  
                        9.4.
                     
                     
                        Izvērtējuma ziņojumā iekļauj vismaz šādu informāciju:
                        
                                    a)
                                 
                                 
                                    tehniskā dienesta identifikācijas dati;
                                 
                              
                                    b)
                                 
                                 
                                    diena(-as), kad veikts izvērtējums uz vietas;
                                 
                              
                                    c)
                                 
                                 
                                    tā pārbaudītāja(-u) un/vai ekspertu vārds(-i), kas piedalījušies izvērtēšanā;
                                 
                              
                                    d)
                                 
                                 
                                    visu to telpu identifikācijas dati, kuras ir izvērtētas;
                                 
                              
                                    e)
                                 
                                 
                                    ierosināto pilnvaru apjoms, kas ir izvērtētas;
                                 
                              
                                    f)
                                 
                                 
                                    paziņojums, cik pareiza ir tehniskā dienesta iekšējā organizācija un procedūras, lai pārliecinātu par tā kompetenci, ko nosaka, pārbaudot, kā ir ievērotas pilnvarošanai vajadzīgās prasības;
                                 
                              
                                    g)
                                 
                                 
                                    informācija, ka ir novērstas visas neatbilstības;
                                 
                              
                                    h)
                                 
                                 
                                    ieteikums, vai pieteikuma iesniedzējs jāpilnvaro vai jāapstiprina kā tehnisks dienests un pozitīva ieteikuma gadījumā tā pilnvaru apjoms.
                                 
                              
                  10.   Pilnvarojuma piešķiršana/apstiprināšana
            
            
                        10.1.
                     
                     
                        Apstiprinātāja iestāde bez liekas kavēšanās pieņem lēmumu piešķirt, apstiprināt vai pagarināt pilnvarojumu, pamatojoties uz ziņojumu(-iem) un jebkādu citu attiecīgu informāciju.
                     
                  
                        10.2.
                     
                     
                        Apstiprinātāja iestāde izdod sertifikātu tehniskajam dienestam. Sertifikātā ir iekļauta šāda informācija:
                        
                                    a)
                                 
                                 
                                    apstiprinātājas iestādes nosaukums, adrese un logo;
                                 
                              
                                    b)
                                 
                                 
                                    pilnvarotā tehniskā dienesta dati;
                                 
                              
                                    c)
                                 
                                 
                                    pilnvarojuma piešķiršanas faktiskā diena un beigu termiņš;
                                 
                              
                                    d)
                                 
                                 
                                    īsa norāde vai atsauce uz pilnvarojuma apjomu (piemērojamās direktīvas, regulas vai to daļas);
                                 
                              
                                    e)
                                 
                                 
                                    atbilstības paziņojums un atsauce uz šo direktīvu.
                                 
                              
                  11.   Atkārtots izvērtējums un pārraudzība
            
            
                        11.1.
                     
                     
                        Atkārtotu izvērtējumu veic līdzīgi pirmajam izvērtējumam, izņemot to, ka ņem vērā iepriekš veiktos izvērtējumos gūto pieredzi. Uz vietas veikti izvērtējumi uzraudzības nolūkos nav tik pilnīgi kā atkārtoti izvērtējumi.
                     
                  
                        11.2.
                     
                     
                        Kompetentā iestāde izstrādā katra pilnvarota tehniska dienesta atkārtota izvērtējuma un pārraudzības plānu tā, lai regulāri izvērtētu reprezentatīvus paraugus saistībā ar pilnvarojuma apjomu.
                        Uz vietas veiktu izvērtējumu intervāls ir atkarīgs no tehniskā dienesta sasniegtas un pierādītas stabilitātes – neatkarīgi no tā, vai runa ir par atkārtotu izvērtējumu vai pārraudzību.
                     
                  
                        11.3.
                     
                     
                        Ja pārraudzībā vai atkārtotā izvērtējumā atklājas neatbilstības, kompetentā iestāde nosaka stingrus termiņus korekcijas darbību īstenošanai.
                     
                  
                        11.4.
                     
                     
                        Ja korekcijas vai uzlabošanas darbības nav veiktas saskaņā ar grafiku, par ko ir panākta vienošanās, vai tās uzskata par nepietiekamām, kompetentā iestāde paredz piemērotus pasākumus, piemēram, papildu izvērtēšanu, pilnvarojuma pārtraukšanu/atsaukšanu vienai vai vairākām darbībām, ko veikt ir pilnvarots tehniskais dienests.
                     
                  
                        11.5.
                     
                     
                        Ja kompetenta iestāde pieņem lēmumu pārtraukt vai atcelt tehniska dienesta pilnvarojumu, tā ierakstītā vēstulē informē dienestu. Kompetentā iestāde noteikti veic visus vajadzīgos pasākumus, lai nodrošinātu to darbību nepārtrauktību, ko ir uzņēmies tehniskais dienests.
                     
                  12.   Dokumentācija saistībā ar pilnvarotiem tehniskiem dienestiem
            
            
                        12.1.
                     
                     
                        Kompetentā iestāde glabā dokumentus par tehniskiem dienestiem, lai pierādītu, ka ir ievērotas pilnvarojuma prasības, tostarp kompetences prasības.
                     
                  
                        12.2.
                     
                     
                        Kompetentā iestāde dokumentus par tehniskiem dienestiem glabā drošībā, lai nodrošinātu konfidencialitāti.
                     
                  
                        12.3.
                     
                     
                        Par tehniskiem dienestiem ir vismaz šādi dokumenti:
                        
                                    a)
                                 
                                 
                                    attiecīgā sarakste;
                                 
                              
                                    b)
                                 
                                 
                                    izvērtējuma dokumenti un ziņojumi;
                                 
                              
                                    c)
                                 
                                 
                                    pilnvarojuma sertifikātu kopijas.
                                 
                              
                  
         
            3. papildinājums
            
               Vispārīgas prasības attiecībā uz testa ziņojumu formu
            
            
                        1.
                     
                     
                        Attiecībā uz katru IV pielikuma I daļā norādīto normatīvo aktu testa ziņojums atbilst standarta EN ISO/IEC 17025:2005 noteikumiem. Konkrēti tajā ietverta 5.10.2. punktā, tostarp standarta 1. zemsvītras piezīmē, minētā informācija.
                     
                  
                        2.
                     
                     
                        Testa ziņojumu paraugu saskaņā ar labas prakses noteikumiem izdod apstiprinātāja iestāde.
                     
                  
                        3.
                     
                     
                        Testa ziņojumu izstrādā tajā Kopienas oficiālajā valodā, ko nosaka apstiprinātāja iestāde.
                     
                  
                        4.
                     
                     
                        Turklāt tajā iekļauj vismaz šādu informāciju:
                        
                                    a)
                                 
                                 
                                    testētā transportlīdzekļa, sastāvdaļas vai atsevišķas tehniskas vienības identifikācija;
                                 
                              
                                    b)
                                 
                                 
                                    transportlīdzekļa, sastāvdaļas vai atsevišķas tehniskas vienības sīks raksturlielumu apraksts saistībā ar tiesību aktu;
                                 
                              
                                    c)
                                 
                                 
                                    to mērījumu rezultāti, kas norādīti attiecīgajos tiesību aktos, un vajadzības gadījumā ierobežojumi vai robežvērtības, kas jāievēro;
                                 
                              
                                    d)
                                 
                                 
                                    attiecībā uz katru 4. punkta c) apakšpunktā minēto mērījumu attiecīgais lēmums – izpildīts vai nav izpildīts;
                                 
                              
                                    e)
                                 
                                 
                                    detalizēts paziņojums par atbilstību dažādajiem noteikumiem, kas jāievēro, piemēram, tādiem noteikumiem, kuros nav paredzēta mērījumu veikšana.
                                    Piemērs no Padomes Direktīvas 76/114/EEK (1) I pielikuma 3.2.2. sadaļas:
                                    “Pārbauda, vai transportlīdzekļa identifikācijas numurs ir novietots tā, lai to nevarētu ne izdzēst, nedz arī sabojāt.”
                                    Ziņojumā ir tāds paziņojums kā “transportlīdzekļa identifikācijas numura uzlikšanas vieta atbilst I pielikuma 3.2.2. sadaļā noteiktajām prasībām”;
                                 
                              
                                    f)
                                 
                                 
                                    ja ir atļautas testa metodes, kas nav paredzētas tiesību aktos, ziņojumā iekļauj testa veikšanā izmantotās testa metodes aprakstu.
                                    Tas attiecas arī uz gadījumiem, ja var izmantot alternatīvus noteikumus normatīvajos aktos;
                                 
                              
                                    g)
                                 
                                 
                                    testēšanas laikā fotografēti attēli, kuru skaitu nosaka apstiprinātāja iestāde.
                                    Ja veic virtuālo testēšanu, attēlus var aizstāt ekrāna izdrukas vai citi piemēroti dokumenti;
                                 
                              
                                    h)
                                 
                                 
                                    secinājumi;
                                 
                              
                                    i)
                                 
                                 
                                    ja sagatavoti atzinumi un interpretācijas, tos pienācīgi dokumentē un atzīmē testa ziņojumā.
                                 
                              
                  
                        5.
                     
                     
                        Ja veic tāda transportlīdzekļa, sastāvdaļas vai tehniskas vienības testus, kam ir daudz vissliktāko īpašību salīdzinājumā ar vajadzīgo sasniedzamo darbības līmeni (proti, vissliktākais gadījums), testa ziņojumā iekļauj atsauci, kā izgatavotājs izdarījis atlasi, vienojoties ar apstiprinātāja iestādi.
                     
                  ”
      
         (1)  OV L 24, 30.1.1976., 1. lpp.
   
   
      II PIELIKUMS
      
         
            “X PIELIKUMS
            
               RAŽOŠANAS ATBILSTĪBAS PROCEDŪRAS
            
            0.   Mērķi
            
            
                        0.1.
                     
                     
                        Ražošanas atbilstības procedūras ir paredzētas, lai nodrošinātu, ka ikviens izgatavotais transportlīdzeklis, sistēma, sastāvdaļa un atsevišķa tehniska vienība atbilst apstiprinātam tipam.
                     
                  
                        0.2.
                     
                     
                        Procedūrās ir nešķirami iekļauts kvalitātes nodrošināšanas sistēmu izvērtējums, turpmāk “pirmais izvērtējums”, kā arī apstiprinājuma priekšmeta un ar ražošanu saistītas kontroles pārbaude, turpmāk ”ražojumu atbilstības pasākumi”.
                     
                  1.   Pirmais izvērtējums
            
            
                        1.1.
                     
                     
                        Dalībvalsts apstiprinātāja iestāde pārbauda, vai darbojas pietiekami mehānismi un procedūras, lai nodrošinātu efektīvu kontroli, vai izgatavotās sastāvdaļas, sistēmas, atsevišķas tehniskas vienības vai transportlīdzekļi atbilst apstiprinātam tipam.
                     
                  
                        1.2.
                     
                     
                        Norādījumus par izvērtējumu veikšanu var atrast standartā EN ISO 19011:2002 — norādījumi kvalitātes un/vai vides pārvaldības sistēmu auditēšanai.
                     
                  
                        1.3.
                     
                     
                        Atbilstību 1.1. punktā minētajām prasībām pārbauda tā, lai būtu apmierināta iestāde, kas piešķir tipa apstiprinājumu.
                        Šī iestāde pieņem pirmo novērtējumu un 2. punktā izklāstītos ražojumu atbilstības pasākumus, atbilstīgi situācijai ņemot vērā vienu no 1.3.1. līdz 1.3.3. punktā izklāstītajiem pasākumiem vai vajadzības gadījumā to pilnīgu vai daļēju kombināciju.
                        
                                    1.3.1.
                                 
                                 
                                    Faktisko pirmo izvērtējumu un/vai ražojumu atbilstības pasākumu pārbaudi veic apstiprinātāja iestāde, kas piešķir apstiprinājumu, vai iecelta struktūra, kas rīkojas apstiprinātājas iestādes vārdā.
                                    
                                                1.3.1.1.
                                             
                                             
                                                Apsverot veicamā pirmā izvērtējuma apjomu, apstiprinātāja iestāde var ņemt vērā pieejamo informāciju:
                                                
                                                            (a)
                                                         
                                                         
                                                            par izgatavotāja sertifikāciju, kas minēta turpmāk 1.3.3. punktā un nav kvalificēta vai atzīta saskaņā ar minēto punktu;
                                                         
                                                      
                                                            (b)
                                                         
                                                         
                                                            sastāvdaļas vai atsevišķas tehniskas vienības tipa apstiprinājuma gadījumā – par kvalitātes nodrošināšanas sistēmu izvērtējumiem, ko veic transportlīdzekļa izgatavotājs(-i) sastāvdaļas vai atsevišķas tehniskas vienības izgatavotāja uzņēmumā, saskaņā vienu vai vairākām rūpniecības nozares specifikācijām, kas atbilst saskaņotā standarta EN ISO 9001:2008 prasībām.
                                                         
                                                      
                                          
                              
                                    1.3.2.
                                 
                                 
                                    Faktisko pirmo izvērtējumu un/vai ražojumu atbilstības pasākumu pārbaudi var arī veikt citas dalībvalsts apstiprinātāja iestāde vai iecelta struktūra, kuru šim mērķim pilnvarojusi apstiprinātāja iestāde.
                                    
                                                1.3.2.1.
                                             
                                             
                                                Šajā gadījumā citas dalībvalsts apstiprinātāja iestāde sagatavo atbilstības paziņojumu, kurā raksturo tās jomas un ražošanas iekārtas, kuras tā uzskatījusi par būtiskām saistībā ar ražojumu(-iem), kam jāsaņem tipa apstiprinājums, kā arī saistībā ar normatīvajiem aktiem, saskaņā ar kuriem minētajiem ražojumiem jāpiešķir tipa apstiprinājums.
                                             
                                          
                                                1.3.2.2.
                                             
                                             
                                                Saņemot kādas dalībvalsts, kas piešķir tipa apstiprinājumu, apstiprinātājas iestādes pieteikumu par atbilstības paziņojumu, citas dalībvalsts apstiprinātāja iestāde uzreiz nosūta tai atbilstības paziņojumu vai paziņo, ka tā nevar sniegt šādu paziņojumu.
                                             
                                          
                                                1.3.2.3.
                                             
                                             
                                                Atbilstības paziņojumā ietver vismaz šādu informāciju:
                                                
                                                            a)
                                                         
                                                         
                                                            Grupa vai uzņēmums
                                                         
                                                         
                                                            (piemēram, XYZ automobiļu rūpnīca)
                                                         
                                                      
                                                            b)
                                                         
                                                         
                                                            Konkrētā organizācija
                                                         
                                                         
                                                            (piemēram, Eiropas nodaļa)
                                                         
                                                      
                                                            c)
                                                         
                                                         
                                                            Rūpnīcas/atrašanās vietas
                                                         
                                                         
                                                            (piemēram, 1. motoru rūpnīca (Apvienotā Karaliste), 2. transportlīdzekļu rūpnīca (Vācija))
                                                         
                                                      
                                                            d)
                                                         
                                                         
                                                            Transportlīdzekļu/sastāvdaļu klāsts
                                                         
                                                         
                                                            (piemēram, visu kategoriju M1 modeļi)
                                                         
                                                      
                                                            e)
                                                         
                                                         
                                                            Izvērtētās jomas
                                                         
                                                         
                                                            (piemēram, motoru montāža, korpusu štancēšana un montāža, transportlīdzekļu montāža)
                                                         
                                                      
                                                            f)
                                                         
                                                         
                                                            Pārbaudītie dokumenti
                                                         
                                                         
                                                            (piemēram, uzņēmuma un objekta kvalitātes rokasgrāmata un procedūras)
                                                         
                                                      
                                                            g)
                                                         
                                                         
                                                            Izvērtēšanas datums
                                                         
                                                         
                                                            (piemēram, audits/pārbaude veikta 18.–30.5.2009.).
                                                         
                                                      
                                                            h)
                                                         
                                                         
                                                            Plānots uzraudzības apmeklējums
                                                         
                                                         
                                                            (piemēram, 2010. gada oktobrī)
                                                         
                                                      
                                          
                              
                                    1.3.3.
                                 
                                 
                                    Apstiprinātāja iestāde akceptē arī izgatavotāja pienācīgu sertifikāciju atbilstoši saskaņotajam standartam EN ISO 9001:2008 vai ekvavilentam saskaņotam standartam, kas atbilst 1.3. punktā minētajām pirmā izvērtējuma prasībām. Izgatavotājs iesniedz sertifikācijas datus un uzņemas informēt apstiprinātāju iestādi par derīguma vai darbības jomas grozījumiem.
                                 
                              
                  
                        1.4.
                     
                     
                        Veicot transportlīdzekļa tipa apstiprināšanu, pirmie izvērtējumi, kas jau veikti, piešķirot apstiprinājumus transportlīdzekļa sistēmām, sastāvdaļām un tehniskām vienībām, nav jāatkārto; tos papildina ar izvērtējumu, kas attiecas uz gatavā transportlīdzekļa montāžas vietu un darbiem, par kuriem nebija informācijas iepriekšējos izvērtējumos.
                     
                  2.   Ražojumu atbilstības pasākumi
            
            
                        2.1.
                     
                     
                        Katrs transportlīdzeklis, sistēma, sastāvdaļa vai atsevišķa tehniska vienība, kas apstiprināta saskaņā ar šo direktīvu vai atsevišķu direktīvu, vai regulu, ir izgatavota tā, lai tā atbilstu apstiprinātajam tipam, izpildot šīs direktīvas vai IV pielikumā norādīto piemērojamo normatīvo aktu prasības.
                     
                  
                        2.2.
                     
                     
                        Dalībvalsts apstiprinātāja iestāde pārliecinās par pienācīgu pasākumu un dokumentētu pārbaužu plānu esību, kurus saskaņo ar izgatavotāju saistībā ar katru apstiprinājumu, lai noteiktos intervālos varētu veikt tos testus vai ar tiem saistītās pārbaudes, kas vajadzīgas, lai pārliecinātos par pastāvīgu atbilstību apstiprinātajam tipam, tostarp vajadzības gadījumā jo īpaši ietverot fiziskos testus, kas izklāstīti normatīvajos aktos.
                     
                  
                        2.3.
                     
                     
                        Konkrēti tipa apstiprinājuma turētājs rīkojas šādi:
                        
                                    2.3.1.
                                 
                                 
                                    nodrošina, ka ir procedūras, lai efektīvi uzraudzītu ražojumu (transportlīdzekļu, sistēmu, sastāvdaļu vai atsevišķu tehnisku vienību) atbilstību apstiprinātajam tipam;
                                 
                              
                                    2.3.2.
                                 
                                 
                                    tam ir pieejams testa aprīkojums vai cits piemērots aprīkojums, kas vajadzīgs katra apstiprinātā tipa atbilstības pārbaudei;
                                 
                              
                                    2.3.3.
                                 
                                 
                                    nodrošina, ka testu vai pārbaužu rezultātus reģistrē un ka pievienotie dokumenti ir pieejami noteiktā laikposmā, kuru paredz, vienojoties ar apstiprinātāju iestādi. Šis laika posms nepārsniedz 10 gadus;
                                 
                              
                                    2.3.4.
                                 
                                 
                                    analizē visu testu vai pārbaužu rezultātus, lai pārbaudītu un ar rūpnieciskajai ražošanai atbilstīgām pielaidēm nodrošinātu stabilitāti attiecībā uz ražojumu parametriem;
                                 
                              
                                    2.3.5.
                                 
                                 
                                    nodrošina, ka ikvienam ražojuma tipam veic vismaz tās pārbaudes, kas paredzētas šajā direktīvā, un testus, kas aprakstīti IV pielikumā norādītajos piemērojamajos normatīvajos aktos;
                                 
                              
                                    2.3.6.
                                 
                                 
                                    nodrošina, lai jebkuram paraugam vai testa elementam, kas liecina par neatbilstību attiecīgajam testa vai pārbaudes veidam, sekotu cita parauga ņemšana, cits tests vai pārbaude. Tiek veikti visi vajadzīgie pasākumi, lai atjaunotu attiecīgo ražojumu atbilstību;
                                 
                              
                                    2.3.7.
                                 
                                 
                                    transportlīdzekļa tipa apstiprinājuma gadījumā – 2.3.5. punktā minētajās pārbaudēs ir iekļautas vismaz pareizas izgatavošanas specifikāciju pārbaudes saistībā ar apstiprinājumu un informācija, kas vajadzīga atbilstības sertifikātiem saskaņā ar IX pielikumu.
                                 
                              
                  3.   Pastāvīgi pārbaužu pasākumi
            
            
                        3.1.
                     
                     
                        iestāde, kas ir piešķīrusi tipa apstiprinājumu, jebkurā laikā var pārbaudīt atbilstības kontroles metodes, ko piemēro katrai ražošanas iekārtai.
                        
                                    3.1.1.
                                 
                                 
                                    Parastie pasākumi nozīmē šā pielikuma 1. un 2. sadaļā noteikto procedūru pastāvīgas efektivitātes pārraudzību (pirmais izvērtējums un ražojuma atbilstības pasākumi).
                                    
                                                3.1.1.1.
                                             
                                             
                                                Uzraudzības pasākumi, kurus veic tehniskie dienesti (kura ir kvalificēta vai atzīta saskaņā ar 1.3.3. punktu), ir jāpieņem kā atbilstīgi 3.1.1. punkta prasībām saistībā ar procedūrām, kuras noteiktas pirmās izvērtēšanas laikā.
                                             
                                          
                                                3.1.1.2.
                                             
                                             
                                                Parastais apstiprinātāja iestādes veikto pārbaužu biežums (izņemot 3.1.1.1. punktā minētās pārbaudes) ir tāds, lai varētu nodrošināt saskaņā ar 1. un 2. sadaļu veikto attiecīgo kontroles pasākumu pārskatīšanu atbilstoši uzticēšanās gaisotnei, kas radusies attiecīgajai apstiprinātāja iestādei.
                                             
                                          
                              
                  
                        3.2.
                     
                     
                        Pārskatot šādus pasākumus, inspektoram ir pieejami ražošanas testu vai pārbaužu ieraksti; konkrēti, 2.2. punktā paredzētie dokumentēto testu vai pārbaužu ieraksti.
                     
                  
                        3.3.
                     
                     
                        Inspektors var izlases kārtā izraudzīties paraugus, kuri jātestē izgatavotāja laboratorijā vai tehniskā dienesta telpās. Šādā gadījumā veic tikai fizisku testu. Paraugu obligāto skaitu var noteikt, ņemot vērā paša izgatavotāja veikto pārbaužu rezultātus.
                     
                  
                        3.4.
                     
                     
                        Ja kontroles līmenis šķiet neapmierinošs vai ja rodas iespaids, ka ir jāpārbauda saskaņā ar 3.2. punktu veikto testu derīgums, inspektors ņem paraugus nosūtīšanai tehniskajam dienestam, lai veiktu fiziskus testus.
                     
                  
                        3.5.
                     
                     
                        Ja pārbaudes vai uzraudzības pārbaudes laikā konstatē neapmierinošus rezultātus, tipa apstiprinātāja iestāde nodrošina, lai iespējami ātri veiktu visus vajadzīgos pasākumus ražojumu atbilstības atjaunošanai.”
                     
                  
      
   
   
      III PIELIKUMS
      “
            XV PIELIKUMS
            
               NORMATĪVIE AKTI, KURIEM IZGATAVOTĀJU VAR PILNVAROT KĀ TEHNISKU DIENESTU
            
            0.   Mērķi un joma
            
            
                        0.1.
                     
                     
                        Šajā pielikumā iekļauts to normatīvo aktu saraksts, kuriem izgatavotāju var pilnvarot kā tehnisku dienestu saskaņā ar 41. panta 6. punktu.
                     
                  
                        0.2.
                     
                     
                        Pielikumā iekļauti arī noteikumi par izgatavotāja pilnvarošanu kā tehnisku dienestu, kuri jāpiemēro tā transportlīdzekļa, sastāvdaļu un atsevišķu tehnisku vienību tipa apstiprināšanā, uz ko attiecas IV pielikuma I daļa.
                     
                  
                        0.3.
                     
                     
                        Tomēr pielikums neattiecas uz izgatavotājiem, kuri iesniedz pieteikumu mazu sēriju apstiprinājumam saskaņā ar 22. pantu.
                     
                  1.   Izgatavotāja iecelšana par tehnisku dienestu
            
            
                        1.1.
                     
                     
                        Izgatavotājs, kas iecelts par tehnisku dienestu, ir izgatavotājs, ko apstiprinātāja iestāde pilnvarojusi kā testēšanas laboratoriju, lai veiktu apstiprināšanas testus tās vārdā 3. panta 31. punkta nozīmē.
                        Saskaņā ar 41. panta 6. punktu izgatavotāju var pilnvarot kā tehnisku dienestu vienīgi attiecībā uz A kategorijas darbībām.
                     
                  
                        1.2.
                     
                     
                        Formulējums “veikt testu” nenozīmē tikai mērīt veikspējas rādītājus, bet ietver arī testa rezultātu pierakstīšanu un ziņojuma iesniegšanu apstiprinātāja iestādei, tostarp attiecīgu secinājumu izdarīšanu.
                        Tā ir atbilstības pārbaude tiem noteikumiem, kur nav obligāti vajadzīgi mērījumi. Tā tas ir gadījumā, kad, ņemot vērā tiesību aktu prasības, izvērtē konstrukciju.
                        Piemēram, “pārbaudīt atbilstību Direktīvas 70/221/EEK I pielikuma 5.10. punktā iekļautajiem noteikumiem attiecībā uz degvielas tvertnes izvietojumu transportlīdzeklī” jāsaprot kā daļa no “testa veikšanas”.
                     
                  2.   Normatīvu aktu un ierobežojumu saraksts
            
            
                         
                     
                     
                        Atsauce uz normatīvu aktu
                     
                     
                        Temats
                     
                  
                        4.
                     
                     
                        Direktīva 70/222/EEK
                     
                     
                        Aizmugurējās reģistrācijas numura zīmes vieta
                     
                  
                        7.
                     
                     
                        Direktīva 70/388/EEK
                     
                     
                        Skaņu signālierīces
                     
                  
                        18.
                     
                     
                        Direktīva 76/114/EEK
                     
                     
                        Obligātās plāksnītes
                     
                  
                        20.
                     
                     
                        Direktīva 76/756/EEK
                     
                     
                        Gaismas un gaismas signalizācijas ierīču uzstādīšana
                     
                  
                        27.
                     
                     
                        Direktīva 77/389/EEK
                     
                     
                        Jūgkāši
                     
                  
                        33.
                     
                     
                        Direktīva 78/316/EEK
                     
                     
                        Vadības ierīču, signalizatoru un indikatoru izvietojums un identifikācija
                     
                  
                        34.
                     
                     
                        Direktīva 78/317/EEK
                     
                     
                        Pretaizsalšana/pretaizsvīšana
                     
                  
                        35.
                     
                     
                        Direktīva 78/318/EEK
                     
                     
                        Apskalotāji/tīrītāji
                     
                  
                        36.
                     
                     
                        Direktīva 2001/56/EK
                     
                     
                        Apsildīšanas ierīces
                        Izņemot VIII pielikuma noteikumus attiecībā uz prasībām par LPG apsildīšanas ierīču uzstādīšanu transportlīdzeklī
                     
                  
                        37.
                     
                     
                        Direktīva 78/549/EEK
                     
                     
                        Dubļu sargi
                     
                  
                        44.
                     
                     
                        Direktīva 92/21/EEK
                     
                     
                        Masas un gabarīti (automašīnas)
                     
                  
                        45.
                     
                     
                        Direktīva 92/22/EEK
                     
                     
                        Neplīstošs stiklojums
                        Aprobežojas ar ANO/EEK Noteikumu Nr. 4321. pielikumā iekļautajiem noteikumiem
                     
                  
                        46.
                     
                     
                        Direktīva 92/23/EEK
                     
                     
                        Riepas
                     
                  
                        48.
                     
                     
                        Direktīva 97/27/EK
                     
                     
                        Masas un izmēri (izņemot 44. punktā minētos transportlīdzekļus)
                     
                  
                        49.
                     
                     
                        Direktīva 92/114/EEK
                     
                     
                        Kabīņu ārējie izvirzījumi
                     
                  
                        50.
                     
                     
                        Direktīva 94/20/EK
                     
                     
                        Savienojumi
                        Aprobežojas ar V (līdz 8. sadaļai ieskaitot) un VII pielikumā iekļautajiem noteikumiem
                     
                  
                        61.
                     
                     
                        Direktīva 2006/40/EK
                     
                     
                        Gaisa kondicionēšanas sistēma
                     
                  
         
            Papildinājums
            
               Izgatavotāja pilnvarošana par tehnisku dienestu
            
            1.   Vispārīgi jautājumi
            
            
                        1.1.
                     
                     
                        Izgatavotāja pilnvarošana un paziņošana par tehnisku dienestu notiek saskaņā ar 41., 42. un 43. panta noteikumiem, kā arī saskaņā ar šajā papildinājumā iekļautajiem praktiskajiem pasākumiem.
                     
                  
                        1.2.
                     
                     
                        Izgatavotāju akreditē saskaņā ar standartu EN ISO/IEC 17025:2005 – Vispārīgās prasības testēšanas un kalibrēšanas laboratoriju kompetencei.
                     
                  2.   Apakšuzņēmēji
            
            
                        2.1.
                     
                     
                        Saskaņā ar 41. panta 6. punkta pirmo daļu izgatavotājs var izraudzīties apakšuzņēmēju, lai tas viņa vārdā veiktu testus.
                        Apakšuzņēmējs ir:
                        
                                    a)
                                 
                                 
                                    filiāle, kam izgatavotājs uzticējis testēšanas darbības paša izgatavotāja organizācijā; vai
                                 
                              
                                    b)
                                 
                                 
                                    trešā persona, kurai ir līgums ar izgatavotāju par testa darbību veikšanu.
                                 
                              
                  
                        2.2.
                     
                     
                        Pakalpojumu uzticēšana apakšuzņēmējam neatceļ izgatavotāja pienākumu izpildīt 41. panta noteikumus, jo īpaši noteikumus, kuri attiecas uz tehnisko dienestu iemaņām un atbilstību standartam EN ISO/IEC 17025:2005.
                     
                  
                        2.3.
                     
                     
                        XV pielikuma 1. sadaļa attiecas uz apakšuzņēmēju.
                     
                  3.   Testa ziņojums
            
            Testa ziņojumus izstrādā saskaņā ar Direktīvas 2007/46/EK V pielikuma 3. papildinājumā izklāstītajām vispārīgajām prasībām.
         ”
   
   
      IV PIELIKUMS
      “
            XVI PIELIKUMS
            
               ĪPAŠI NOSACĪJUMI, KURI PAREDZĒTI VIRTUĀLĀS TESTĒŠANAS METODĒS UN NORMATĪVAJOS AKTOS, KURIEM IZGATAVOTĀJS VAI TEHNISKS DIENESTS VAR IZMANTOT VIRTUĀLAS TESTĒŠANAS METODES
            
            0.   Mērķi un joma
            
            Šajā pielikumā izklāstīti pienācīgi noteikumi par virtuālo testēšanu saskaņā ar 11. panta 3. punktu.
            Tas neattiecas uz 11. panta 2. punkta otro daļu.
            1.   Normatīvu aktu saraksts
            
            
                        Nr.
                     
                     
                        Atsauce uz normatīvu aktu
                     
                     
                        Temats
                     
                  
                        3.
                     
                     
                        Direktīva 70/221/EEK
                     
                     
                        Degvielas tvertnes/aizmugurējās drošības konstrukcijas
                     
                  
                        6.
                     
                     
                        Direktīva 70/387/EEK
                     
                     
                        Durvju slēgmehānismi un eņģes
                     
                  
                        8.
                     
                     
                        Direktīva 2003/97/EK
                     
                     
                        Netiešas redzamības ierīces
                     
                  
                        12.
                     
                     
                        Direktīva 74/60/EEK
                     
                     
                        Iekšējais aprīkojums
                     
                  
                        16.
                     
                     
                        Direktīva 74/483/EEK
                     
                     
                        Ārējie izvirzījumi
                     
                  
                        20.
                     
                     
                        Direktīva 76/756/EEK
                     
                     
                        Gaismas un gaismas signalizācijas ierīču uzstādīšana
                     
                  
                        27.
                     
                     
                        Direktīva 77/389/EEK
                     
                     
                        Jūgkāši
                     
                  
                        32.
                     
                     
                        Direktīva 77/649/EEK
                     
                     
                        Priekšējā redzamība
                     
                  
                        35.
                     
                     
                        Direktīva 78/318/EEK
                     
                     
                        Apskalotāji/tīrītāji
                     
                  
                        37.
                     
                     
                        Direktīva 78/549/EEK
                     
                     
                        Dubļu sargi
                     
                  
                        42.
                     
                     
                        Direktīva 89/297/EEK
                     
                     
                        Sānu drošības konstrukcijas
                     
                  
                        49.
                     
                     
                        Direktīva 92/114/EEK
                     
                     
                        Kabīņu ārējie izvirzījumi
                     
                  
                        50.
                     
                     
                        Direktīva 94/20/EK
                     
                     
                        Savienojumi
                     
                  
                        52.
                     
                     
                        Direktīva 2001/85/EK
                     
                     
                        Autobusi un tālsatiksmes autobusi
                     
                  
                        57.
                     
                     
                        Direktīva 2000/40/EK
                     
                     
                        Priekšējās drošības konstrukcijas
                     
                  
         
            1. papildinājums
            
               Vispārējas virtuālām testēšanas metodēm izvirzītas prasības
            
            1.   Virtuālu testu shēma
            
            Aprakstot un veicot virtuālus testus, par pamatstruktūru ir izmanto šādu shēmu:
            
                        a)
                     
                     
                        mērķis;
                     
                  
                        b)
                     
                     
                        struktūras modelis;
                     
                  
                        c)
                     
                     
                        robežnosacījumi;
                     
                  
                        d)
                     
                     
                        pieņēmumi par slodzi;
                     
                  
                        e)
                     
                     
                        aprēķins;
                     
                  
                        f)
                     
                     
                        izvērtējums;
                     
                  
                        g)
                     
                     
                        dokumentācija.
                     
                  2.   Datorsimulāciju un aprēķina pamati
            
            2.1.   Matemātisks modelis
            
            Izgatavotājs iesniedz matemātisko modeli. Tajā atspoguļo testējamā transportlīdzekļa, sistēmu un sastāvdaļu struktūras sarežģītību, ņemot vērā normatīvā akta prasības un tā robežnosacījumus.
            Tos pašus noteikumus mutatis mutandis piemēro, lai testētu sastāvdaļas vai tehniskas vienības neatkarīgi no transportlīdzekļa.
            2.2.   Matemātiskā modeļa validēšanas process
            
            Matemātisko modeli validē, to salīdzinot ar reāliem testa apstākļiem.
            Šim nolūkam fizisko testu veic, lai salīdzinātu rezultātus, kurus iegūst, izmantojot matemātisko modeli, ar fiziskā testa rezultātiem. Pārliecinās par testa rezultātu salīdzināmību. Izgatavotājs vai tehniskais dienests izstrādā un apstiprinātāja iestādei iesniedz validēšanas ziņojumu.
            Visi matemātiskā modeļa vai programmatūras grozījumi, kuru dēļ validēšanas ziņojums varētu kļūt nederīgs, jādara zināmi apstiprinātāja iestādei, kas var pieprasīt, lai tiktu veikts jauns validēšanas process.
            Validēšanas procesa shēma ir attēlota 3. papildinājumā.
            2.3.   Dokumentācija
            
            Izgatavotājs dara pieejamus un attiecīgi dokumentē simulācijā un aprēķinos izmantotos datus un palīglīdzekļus.
            3.   Instrumenti un atbalsts
            
            Pēc tehniskā dienesta pieprasījuma izgatavotājs nodod tā rīcībā vai nodrošina piekļuvi vajadzīgajiem instrumentiem, tostarp piemērotai programmatūrai.
            Turklāt tas sniedz pienācīgu atbalstu tehniskajam dienestam.
            Piekļuves un atbalsta nodrošināšana tehniskajam dienestam neatceļ tehniskā dienesta pienākumus saistībā ar darbinieku iemaņām, licences apmaksu un konfidencialitātes ievērošanu.
         
         
            2. papildinājums
            
               Īpaši nosacījumi virtuālām testēšanas metodēm
            
            
                        1.
                     
                     
                        Normatīvu aktu saraksts
                     
                  
                         
                     
                     
                        Atsauce uz normatīvu aktu
                     
                     
                        Pielikums un punkts
                     
                     
                        Īpaši nosacījumi
                     
                  
                        3.
                     
                     
                        Direktīva 70/221/EEK
                     
                     
                        II pielikums (Pakaļējās drošības konstrukcijas)
                        5.4.5. punkts
                     
                     
                         
                     
                  
                        6.
                     
                     
                        Direktīva 70/387/EEK
                     
                     
                        II pielikums
                        4.3. punkts
                     
                     
                         
                     
                  
                        8.
                     
                     
                        Direktīva 2003/97/EK
                     
                     
                        III pielikums
                        Visi 3., 4. un 5. sadaļas noteikumi
                     
                     
                        Paredzētie atpakaļskata spoguļu redzamības lauki
                     
                  
                        12.
                     
                     
                        Direktīva 74/60/EEK
                     
                     
                        I pielikums
                        Visi 5. sadaļas noteikumi (“Specifikācijas”)
                     
                     
                        Visu izliekumu rādiusu un visu izvirzījumu mērījums, izņemot prasības, kas nosaka, ka jālieto spēks, lai pārbaudītu atbilstību noteikumiem
                     
                  
                        II pielikums
                     
                     
                        Galvas trieciena zonas noteikšana
                     
                  
                        16.
                     
                     
                        Direktīva 74/483/EEK
                     
                     
                        I pielikums
                        Visi 5. sadaļas (“Vispārīgās specifikācijas”) un 6. sadaļas (“Īpašās specifikācijas”) noteikumi
                     
                     
                        Visu izliekumu rādiusu un visu izvirzījumu mērījums, izņemot prasības, kas nosaka, ka jālieto spēks, lai pārbaudītu atbilstību noteikumiem
                     
                  
                        20.
                     
                     
                        Direktīva 76/756/EEK
                     
                     
                        ANO/EEK Noteikumu Nr. 48 6. sadaļa (“Individuālas specifikācijas”)
                     
                     
                        6.22.9.2.2. punktā paredzēto testa braucienu veic ar reālu transportlīdzekli
                     
                  
                        ANO/EEK Noteikumu Nr. 48 4., 5. un 6. pielikuma noteikumi
                     
                     
                         
                     
                  
                        27.
                     
                     
                        Direktīva 77/389EEK
                     
                     
                        II pielikuma 2. sadaļa
                     
                     
                         
                     
                  
                        32.
                     
                     
                        Direktīva 77/649/EEK
                     
                     
                        I pielikuma 5. sadaļa (“Specifikācijas”)
                     
                     
                         
                     
                  
                        35.
                     
                     
                        Direktīva 78/318/EEK
                     
                     
                        I pielikums
                     
                     
                        Pielikuma 5.1.2. punkts. Tikai aplieces zonas mērījums
                     
                  
                        37.
                     
                     
                        Direktīva 78/549/EEK
                     
                     
                        I pielikuma 2. sadaļa (“Īpašas prasības”)
                     
                     
                         
                     
                  
                        42.
                     
                     
                        Direktīva 89/297/EEK
                     
                     
                        I pielikuma 2.8. punkts
                     
                     
                        Izturība pret horizontālu slodzi un ielieces mērījums
                     
                  
                        49.
                     
                     
                        Direktīva 92/114/EEK
                     
                     
                        I pielikums
                        Visi 4. sadaļas noteikumi (“Īpašas prasības”)
                        Attiecībā uz N1 transportlīdzekļiem piemēro šā papildinājuma 16. punktu.
                     
                     
                        Visu izliekumu rādiusu un visu izvirzījumu mērījums, izņemot prasības, kas nosaka, ka jālieto spēks, lai pārbaudītu atbilstību noteikumiem
                     
                  
                        50.
                     
                     
                        Direktīva 94/20/EK
                     
                     
                        V pielikums “Prasības mehāniskajām sakabes ierīcēm”
                     
                     
                        Visas 1. līdz 8. sadaļas (ieskaitot) prasības
                     
                  
                        VI pielikuma 1.1. punkts
                     
                     
                        Vienkāršas konstrukcijas mehānisko sakabes ierīču stiprības testus var aizstāt ar virtuāliem testiem.
                     
                  
                        VI pielikuma 4. sadaļa “Mehānisko sakabes ierīču testēšana”
                     
                     
                        Tikai 4.5.1. punkts (stiprības tests), 4.5.2. punkts (izturība pret lūšanu) un 4.5.3. punkts (izturība pret lieces momentu)
                     
                  
                        52.
                     
                     
                        Direktīva 2001/85/EK
                     
                     
                        I pielikums
                     
                     
                        7.4.5. punkts. Stabilitātes tests, ievērojot pielikuma papildinājumā norādītos nosacījumus
                     
                  
                        IV pielikums. Virsmas struktūras izturība
                     
                     
                        4. papildinājums. Virsbūves struktūras izturības pārbaude ar aprēķiniem
                     
                  
                        57.
                     
                     
                        Direktīva 2000/40/EK
                     
                     
                        ANO/EEK Noteikumu Nr. 93 5. pielikuma 3. sadaļa
                     
                     
                        Izturība pret horizontālu slodzi un ielieces mērījums
                     
                  
         
            3. papildinājums
            
               Validēšanas process
            
            
               
         ”